《寄侄廷玉》
明代·黄钥

念尔年登二十三，青才犹未出于蓝。事当反己求无愧，学弗如人肯自甘。

继世科名宜勉励，亡家曲檗戒沈酣。明秋丹桂谁高折，不有吾儿与阿咸。

作者简介：黄钥，字世美，号香山主人。香山（今中山）人。明宪宗成化十一年（一四七五）进士，官大理评事，外擢广西佥事，旋改江西佥事，卒于广西按察副使。清光绪《广州府志》卷一二七有传。